รัฐบาลไทย-ข่าวทำเนียบรัฐบาล-กรมเจ้าท่า แถลงกรณี เรือ ป.อันดามัน 2 อับปางในอ่าวไทย บริเวณจังหวัดชุมพร
วันศุกร์ที่ 28 มกราคม 2565
กรมเจ้าท่า แถลงกรณี เรือ ป.อันดามัน 2 อับปางในอ่าวไทย บริเวณจังหวัดชุมพร
เพื่อสกัดกั้นน้ํามันไม่ให้กระจายตัวและสร้างผลกระทบต่อชายฝั่ง
จากนโยบายรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่า กํากับ ควบคุม และตรวจสอบ กรณีเรือ ป.อันดามัน 2 ที่เกิดเหตุอับปาง บริเวณอ่าวไทย ให้เกิดความปลอดภัยและส่งผลกระทบต่อสิ่งแวดล้อมในทะเลให้น้อยที่สุด นั้น
วันที่ 28 มกราคม 2565 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานฯในการแถลงข่าว กรณีเรือ ป.อันดามัน 2 ที่เกิดเหตุอับปาง บริเวณอ่าวไทย โดย กรมเจ้าท่า มีหน้าที่กํากับดูแลด้านความปลอดภัยรวมถึงด้านสิ่งแวดล้อมทางทะเล ได้ทําการออกติดตามประเมินการกระจายน้ํามันบริเวณชายฝั่ง ร่วมกับกรมทรัพยากรทางทะเลและชายฝั่ง กรมประมง เพื่อสกัดกั้นน้ํามันไม่ให้กระจายตัวและสร้างผลกระทบต่อชายฝั่ง
พร้อมกันนี้ กรมเจ้าท่า ได้ออกคําสั่งให้บริษัทฯ กู้เรือ พร้อมกู้ตู้สินค้าให้แล้วเสร็จภายใน 15 วัน ความรุนแรงจัดอยู่ในระดับTier 2 โดยกรมเจ้าท่า จะดําเนินการบูรณาการการทํางานร่วมกับกองทัพเรือ และทางบริษัทฯ จะทําการจ้างผู้เชี่ยวชาญเข้าดําเนินการภายใต้ความปลอดภัยและลดผลกระทบทางด้านแวดล้อมในทะเลให้น้อยที่สุด ซึ่งเจ้าของเรืออยู่ระหว่างดําเนินการและได้ดําน้ําสํารวจสภาพตัวเรือแล้ว พร้อมสั่งการให้สํานักงานเจ้าท่าภูมิภาค สาขาชุมพร ออกประกาศเตือนชาวเรือ ให้ระวังการเดินเรือใกล้บริเวณที่เรือจมอย่างต่อเนื่อง สําหรับหน่วยงานอื่นๆ อาทิ กองทัพเรือ ได้ทําการจัดส่งยานสํารวจใต้น้ําบริเวณที่เรือจม ภายหลังสํารวจและได้ข้อมูลสภาพใต้น้ําแล้ว จะประเมินและวางแผนการดูดน้ํามันขึ้นภายใน 7 วัน กรมควบคุมมลพิษ ดําเนินการประเมิน model สถานการณ์คราบน้ํามันรั่วไหล แจ้งว่าไม่ได้ส่งผลกระทบต่อชายฝั่งและจากการตรวจสอบข้อมูลของเรือ ป.อันดามัน 2 พบว่าไม่มีการทําประกันภัย การปฏิบัติการ จึงต้องพิจารณาประกอบในฐานผู้ประสบภัย ในส่วนการขจัดคราบน้ํามัน กรมเจ้าท่า ได้เตรียมพร้อมทุ่นกักน้ํามันไว้จํานวน 600 เมตร เพื่อป้องกันพื้นที่อ่อนไหวและสารสลายคราบน้ํามันจํานวน 600 ลิตร โดยเจ้าหน้าที่จากสํานักความปลอดภัยและสิ่งแวดล้อมทางน้ํา ได้ลงพื้นที่เก็บตัวอย่างคราบน้ํามัน พร้อมกันนี้ สํานักงานเจ้าท่าภูมิภาค สาขาชุมพร ได้นําเรือตรวจการณ์เจ้าท่า 1302 และเจ้าหน้าที่ สํารวจค้นหาคราบน้ํามันและความเสียหายที่อาจเกิดขึ้น
สําหรับ เรือ ป.อันดามัน 2 เป็นประเภทเรือสนับสนุนการประมงในการขนถ่ายน้ํามันดีเซล จะมีการจอดกลางทะเลเป็นระยะเวลาหลายเดือน ทางกรมเจ้าท่า โดยสํานักมาตรฐานเรือ มีการกําหนดมาตรการความปลอดภัยตัวเรือ พร้อมพิจารณากําหนดกรอบมาตรฐานเรือ การตรวจสภาพตัวเรือ การต่ออายุใบอนุญาตใช้เรือให้เป็นไปตามมาตรฐานที่กรมเจ้าท่ากําหนด ในด้านการประกันภัย จากการประสาน กับบริษัท ประกันภัย เรือประเภทนี้ไม่เข้าข่ายการทําประกันภัย สํานักกฎหมายกรมเจ้าท่า อยู่ในขั้นตอนศึกษาข้อกฎหมายให้เรือประเภทนี้ ทําประกัน กรณีหากเกิดอุบัติเหตุซ้ําอีก จะช่วยให้ทางราชการหรือหน่วยงานที่เกี่ยวข้อง ดําเนินการได้สะดวกยิ่งขึ้น
ทั้งนี้ กรมเจ้าท่า เตรียมพร้อมและเล็งเห็นถึงความสําคัญในการรักษาความปลอดภัยทางทะเล รวมถึงการดูแลป้องกันรักษาสภาพแวดล้อมทางทะเล จากคราบน้ํามัน ไม่ให้กระทบกับสิ่งมีชีวิตใต้น้ําและประชาชนโดยรอบ ถือเป็นการร่วมมือแบบบูรณาการกับหน่วยงานต่าง ๆ อาทิ ศรชล. กรมควบคุมมลพิษ กรมทรัพยากรทางทะเลและชายฝั่ง กรมประมง จังหวัดชุมพร ในการปฏิบัติภารกิจกู้เรือ ป.อันดามัน 2 พร้อมการดําเนินการขจัดคราบน้ํามันให้ประสบผลสําเร็จ เร่งฟื้นคืนท้องทะเลให้กลับมาสู่สภาวะปกติโดยเร็ว